Mahkamah Hooggerechtshof

Mahkamah Hooggerechtshof ialah mahkamah tertinggi Indonesia yang terletak di Jakarta pada zaman penjajahan Hindia Belanda, dengan bidang kuasanya meliputi seluruh Indonesia.

Melalui Keputusan Gabenor Jeneral Hindia Belanda pada 3 Disember 1847 yang dikuatkuasakan pada 1 Mei 1848, susunan mahkamah di Jawa dan Madura ditetapkan seperti yang berikut : 
 Mahkamah Hooggerechtshof (Mahkamah Agung)
 Mahkamah Raad van Justitite
 Mahkamah Rechtbank van Omgang
 Mahkamah Landraad
 Mahkamah Regentschapsgerecht (Mahkamah Keregenan)
 Mahkamah Districtsgerecht (Mahkamah Daerah).

Organisasi
Mahkamah Hooggerechtshof terdiri daripada:
 seorang Ketua dan dua orang pembantu
 seorang Peguam Cara Negara
 dua orang Peguam Bela Negara
 seorang Pendaftar yang dibantu oleh satu atau lebih Penolong Pendaftar. 
Jika perlu, Gabenor Jeneral juga berhak untuk menambah bilangan kakitangan Mahkamah Hooggerechtshof dengan seorang Timbalan  Ketua dan satu atau lebih orang anggota lagi.

Barisan Hooggerechtshof yang terakhir
Pada masa menjelang pengakuan kedaulatan Indonesia (12 Disember 1947), Mahkamah Hoogierechtshof beralamat di Jalan Lapangan Banteng Timur 1, Jakarta, di sebelah Istana Gabenor Jeneral yang sekarang merupakan bangunan Jabatan Kewangan.

Susunan Hooggerechtshof ketika itu terdiri daripada:
 Ketua: G. Wijers
 Pembantu Ketua: 2 orang Indonesia, iaitu Notosubagio, dan Oeanoen, serta 2 orang Belanda, iaitu Peter, dan seorang lain yang namanya tidak diketahui
 Pendakwa Agung: Bruyns
 Penolong Pendakwa Agung: Oerip Kartodirdjo.

Bidang kuasa
Tugas dan bidang kuasa Mahkamah Hooggerechtshof adalah seperti yang berikut:
 Mengawasi jalan peradilan di seluruh Indonesia sehingga dapat berjalan secara patut dan wajar. 
 Merupakan mahkamah rayuan untuk semua keputusan mahkamah Indonesia yang lebih rendah.
 Mengawasi perbuatan mahkamah-mahkamah serta kelakuan para hakim.
 Berhak meminta laporan dan keterangan daripada semua mahkamah, baik sivil mahupun tentera, serta juga daripada Peguam Cara Negara dan penjawat-penjawat awam yang lain.
 Bertindak sebagai peringkat pertama dan terakhir dalam mengadili perselisihan tentang  bidang kuasa antara mahkamah-mahkamah.
 Memberikan teguran-teguran apabila diperlukan.

Rujukan
 Laman web rasmi Mahkamah Agung Republik Indonesia

Mahkamah